stanford-oval/wikipedia huggingface dataset:
Apóstoloi (Réthymno)

| Apóstoloi Απόστολοι |
| --- | --- |
 Apóstoloi
 Koordinaatit: 35°15′19″N, 24°37′35″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Amári
Hallinto:  
 – Asutustyyppi:  kylä
 – Kallikrates-koodi:  7303010102
Väkiluku (2011):  162
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Apóstoloi (kreik. Απόστολοι; transl. myös Apóstoli) on Kreikan kylä, joka sijaitsee Kreetan saarella. Se kuuluu hallinnollisesti Amárin kuntaan, Réthymnon alueyksikköön ja Kreetan alueeseen. Kylän väkiluku on 162 (vuonna 2011).
Apóstoloin kylä, suomeksi ”Apostolit”, sijaitsee Amárin laaksossa noin 31 kilometriä kaakkoon Réthymnon kaupungista. Kylä mainitaan ensimmäisen kerran venetsialaisvallan aikaisessa väestönlaskennassa vuonna 1583. Kylän tärkeimmät kirkot on omistettu Pyhille apostoleille (Ágioi Apóstoloi), Pyhälle Nikolaokselle (Ágios Nikólaos) ja Pyhälle Spyridonille (Ágios Spyrídonas).
Apóstoloi muodostaa myös laajemman kyläyhdyskunnan (Τοπική Κοινότητα Αποστόλων, Topikí Koinótita Apostólon), johon kuuluvat varsinaisen Apóstoloin kylän lisäksi kylät Agía Foteiní ja Génna. Koko yhdyskunnan väkiluku on 277.
Aiemmin kylä kuului Sývritoksen kuntaan ja vuodesta 2011 Amárin kunnan Sývritoksen kunnallisyksikköön.
Apídia

| Apídia Απίδια |
| --- | --- |
 Sijainti
 Apídia
 Koordinaatit: 35°03′20″N, 26°07′00″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Siteía
Hallinto:  
 – Asutustyyppi:  kyläyhdyskunta
 – Kallikrates-koodi:  72040403
Väkiluku (2021):  319
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Apídia (kreik. Απίδια) on Kreikan kyläyhdyskunta (virallisesti Δημοτική Κοινότητα Απιδίων, Dimotikí Koinótita Apidíon), joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kyläyhdyskunnan väkiluku on 319 (2021).
Apídian kyläyhdyskunnan kylät sijaitsevat Kreetan kaakkoisosassa noin 43 kilometriä etelään Siteían kaupungista ja noin 74 kilometriä kaakkoon Ágios Nikólaoksesta. Kyläyhdyskuntaaan kuuluvat kylät Éxo Apídi, Goúdouras, Kalós Lákkos ja Mésa Apídi. Goúdouras on yhdyskunnan ranta-asutus.
Arsenjevin lentokonetehdas

Arsenjevin lentokonetehdas "Progress", nimetty N. I. Sazykinin mukaan (ven. Арсеньевская авиационная компания «Прогресс» им. Н.И.Сазыкина) on lentokoneiden valmistaja Arsenjevissa Primorjen aluepiirissä. Se kuuluu Russian Helicopters/Vertoljoty Rossii-holding-yhtiölle.
Tehdas on Kamovin suunnitteleman Ka-52-taisteluhelikopterin valmistaja.
Tehdas perustettiin lentokoneiden korjauspajaksi №116 Semjonovkan kylään 150 km Ussuriyskista ja 250 km Vladivostokista vuonna 1936 Neuvostoliiton työ- ja puolustusneuvoston määräyksellä. Tehdas on nyttemmin nimetty pitkäaikaisen johtajansa, sosialistisen työn sankari Nikolai Ivanovitš Sazykinin (1909–1976) mukaan.
Vuodesta 1948 tehdas valmisti Jak-18-harjoituskonetta.
Nikolai Sazykin tuli johtajaksi 1959. Tehdas alkoi valmistaa Bereznjakin suunnittelutoimiston P-15 Termit, P-15U, P-15M, P-20, P-21 ja P-22-meritorjuntaohjuksia. Vuodesta 1980 valmistettiin Radugan kehittämää P-270 Moskit -ohjusta.
Tehdas valmisti myös Antonovin An-14-rahtikonetta ja A-15-purjekonetta ja moottorikelkkoja merkeillä Sever-2 ja Ka-30.
Tehdas aloitti Mi-24-helikopterien valmistuksen 1969 ja valmisti Jak-50-urheilukonetta 1973–1986 ja sen seuraajaa Jak-54. V-80/Ka-50/Ka-52-helikopterien tuotanto alkoi 1988.
Arses

Artaxerxes IV Arses oli Persian kuningas 338–336 eaa. Hän oli Artakserkses III:n nuorin poika, eikä hänellä oletettu olevan mitään mahdollisuutta nousta valtaistuimelle. Tilanne muuttui yhtäkkiä kun Artakserkseen ministeri Bagoas murhasi melkein koko kuninkaallisen perheen vuonna 338 eaa. Bagoas oli riitaantunut kuninkaan kanssa ja yritti säilyttää asemansa nostamalla nuoren Arseksen valtaistuimelle. Arses oli lyhyen hallituskautensa aikana vain nukkehallitsija ja todellinen valta oli Bagoasilla.
Kun Arses yritti nousta Bagoasta vastaan, tämä myrkytti hänet ja nosti valtaistuimelle Arseksen serkun Dareios III:n.
Kreikkalaisissa lähteissä kuninkaan nimi oli Arses. Mutta persialaisissa lähteissä mainitaan että hän otti kuninkaalliseksi nimekseen Artaxerxes IV, isänsä ja isoisänsä mukaan.
| 0 | 1 | 2 |
| --- | --- | --- |
| Edeltäjä: Artakserkses III | Persian kuningas Akemenidien hallitsijasuku | Seuraaja: Dareios III |
| 0 | 1 | 2 |
| --- | --- | --- |
| Edeltäjä: Artakserkses III | Egyptin faarao Akemenidien hallitsijasuku 31. Dynastia | Seuraaja: Dareios III |
Andreas Hykade

Kuva Hykaden ohjaamasta ja käsikirjoittamasta animaatiosarjasta Tom und das Erdbeermarmeladebrot mit Honig.
Andreas Hykade (s. 1968 Saksa) on animaatio-ohjaaja, joka on tehnyt useita palkittuja animaatiolyhytelokuvia. Hän on opiskellut animaatiota Baden-Württembergin elokuva-akatemiassa, josta hän valmistui vuonna 1995.
Filmografia

The king is dead (1990)
We lived in the gras (1995)
Ring of fire (2000)
The Runt (2006)
Aiheesta muualla

Andreas Hykade Internet Movie Databasessa. (englanniksi)
Andreas Hykaden omat kotisivut
Arshad Ali Chaudry

| Mitalit> Maa:   Pakistan.Miesten maahockey. Olympialaiset  | Mitalit> Maa:   Pakistan.Miesten maahockey. Olympialaiset  | Mitalit> Maa:   Pakistan.Miesten maahockey. Olympialaiset  | Maa:   Pakistan> Miesten maahockey. |
| --- | --- | --- | --- |
|  Pronssia | Montréal 1976 |  |  |
Arshad Ali Chaudry (10. huhtikuuta 1950 – 11. kesäkuuta 2015) oli pakistanilainen maahockeypelaaja ja olympiamitalisti.
Chaudry kuului Pakistanin olympiapronssia Montréalissa 1976 voittaneeseen joukkueeseen.
Chaudry kuoli 65-vuotiaana 11. kesäkuuta 2015. Hän sairasti syöpää puolen vuoden ajan ennen kuolemaansa.
Amfoterisiini B

| --- | --- |


Amfoterisiini B
Systemaattinen (IUPAC) nimi
(1R,3S,5R,6R,9R, 11R,15S,16R,17R,18S,19E,21E, 23E,25E,27E,29E,31E,33R,35S,36R,37S)-33-[(3-amino-3,6-dideoksi- β-D-mannopyranosyyli)oksi]- 1,3,5,6,9,11,17,37-oktahydroksi-15,16,18-trimetyyli-13-okso-14,39-dioksabisyklo[33.3.1]nonatriakonta- 19,21,23,25,27,29,31-heptaeeni-36-karboksyylihappo
Tunnisteet
CAS-numero: 1397-89-3
ATC-koodi: A01AB04
PubChem CID: 5280965
DrugBank: DB00681
Kemialliset tiedot
Kaava: C47H73NO17 
Moolimassa: 924.079 g/mol
Fysikaaliset tiedot
Sulamispiste: 170 °C alkaa hajoamaan sulamatta
Liukoisuus veteen: liukenematon
Farmakokineettiset tiedot
Hyötyosuus:  ?
Proteiinisitoutuminen: 95–99 %
Metabolia: erittyy hajoamatta
Puoliintumisaika: 13–27 h
Ekskreetio: munuaiset, sappi
Terapeuttiset näkökohdat
Raskauskategoria:  ?
Reseptiluokitus:    
Antotapa: infuusio tai muu pistos
Amfoterisiini B on makrolidi. Se on sieni- ja alkueläinlääke. Sitä käytetään Suomessa ja muissakin maissa lähinnä vain vakaviin sieni- tai alkueläintulehduksiin sairaalahoidon yhteydessä. Se annetaan esimerkiksi infuusiona.
Amfoterisiiniä B voidaan käyttää muun muassa vakavaan hiivatulehdukseen, mukormykoosiin, Aspergillus- ja punahometartuntoihin eli fusarioosiin. Tarkempia esimerkkejä ovat viskeraalinen leishmaniaasi ja sienten tai alkueläinten aiheuttamat aivokalvontulehdukset.
Streptomyces nodosus -aktinobakteerit tuottavat amfoterisiiniä B, joista sitä voidaan eristää.
Haittavaikutukset

Yleisin haitta infuusioiden aikana ovat kylmänväristykset, kuume ja päänsäryt. Herkillä voi ilmetä matalaa verenpainetta ja anafylaktisia vaikutuksia. Valmisteissa, joissa lääke on liposomeissa, annostelun välittömät vaikutukset ovat vähäisempiä, mutteivät vähennä muita vaikutuksia.
Noin 80 %:lla lääkettä saavista ilmenee lääkkeen vaikutuksesta eriasteista munuaisten vajaatoimintaa. Tämä yleensä paranee kuurin loputtua, mutta voi jäädä myös pysyväksi. 25 %:lla ilmenee hypokalemiaa, jota voidaan hoitaa kaliumkloridilla. Hypomagnesemiaa, anemiaa ja veren pH-arvon epätasapainoa (katso alkaloosi ja asidoosi) voi myös ilmetä.
Infuusiona lääke ärsyttää suonia ja voi aiheuttaa laskimotulehduksen. Selkäytimeen annetut pistokset voivat aiheuttaa hermovaurioita. Ihovoiteet voivat ärsyttää ihoa.
Kemia

Amfoterisiini B on kellertävän kiteinen aine. Se ei liukene pH-arvon 6–7 vesiliuoksiin, mutta liukenee pH:n 2 ja 11 liuoksiin, jolloin sen liukoisuus on noin 0,1 mg/ml. Se on liukoinen dimetyyliformamidiin (noin 2–4 mg/ml) ja DMSO:hon (noin 30–40 mg/ml).
Amfoterisiini B säilyy kiinteänä ja pH:n 4–10 liuoksissa verrattain pitkään huoneenlämmössä, jos se on suojattuna valolta ja ilmalta.
Toimintamekanismi

Amfoterisiini B on ionofori. Se muodostaa sienten ja joidenkin alkueläinten solukalvoihin ionikanavia. Kanavissa on 4–12 amfoterisiini B:tä. Kanavien halkaisija on noin 0,7 nm ja syvyys 1,5–2 nm. Kanavien kalvon puoleinen osa on rasvaliukoinen ja kanavan sisäpuoli vesiliukoinen amfoterisiinin B amfolyyttisen rakenteen takia – siinä on pitkä tyydyttymätön ketju ja toisella puolella poolinen hydroksyyliryhmiä sisältävä ketju. Kanavien kautta solukalvojen elintärkeät ionipitoisuuserot tasoittuvat. Tämä tappaa solun. Solukalvoissa amfoterisiini B sitoutuu ergosteroliin voimakkaammin kuin kolesteroliin. Siksi sen vaikutukset kohdistuvat lähinnä sienisoluihin eläinsolujen sijaan. Muun muassa Aspergillus- ja Candida-sienien soluissa on paljon ergosterolia, jota ei ole eläinsoluissa.
Aiheesta muualla

KEGG: Amphotericin B
HMDB: Amphotericin B
Anuradhapura

| Anuradhapura |
| --- | --- |
 Kuttam Pokuna
 Anuradhapura
 Koordinaatit: 8°21′N, 80°23′E 
Valtio:  Sri Lanka
Provinssi:  Keskipohjoinen
Piirikunta:  Anuradhapura
Pinta-ala:  
 – Kokonaispinta-ala:  36 km²
Väkiluku (2012):  50 595
 – Väestötiheys:  1405 as./km²
Aikavyöhyke:  UTC+5:30
 
 {{URL|example.com|optional display text}} 
Infobox OKVirheellinen NIMI-arvo: 
Anuradhapura on noin 50 000 asukkaan kaupunki Sri Lankan pohjoisosassa. Se on Sri Lankan keskipohjoisen provinssin pääkaupunki.
Kaupunki sijaitsee Aruvi Aru -joen varrella. Siellä kasvaa ikivanha temppeliviikuna, jonka sanotaan olevan pistokas siitä puusta, jonka alla Buddha aikoinaan mietiskeli.
Vuoden 2012 väestönlaskennassa kaupungin väkiluku oli 50 595.
Anuradhapura oli Ceylonin (nykyisen Sri Lankan) uskonnollinen ja poliittinen keskus 1300 vuoden ajan, kunnes se hylättiin vuonna 993. Se jäi viidakon peittoon. Kaupungin vanha osa on Unescon maailmanperintökohde vuodesta 1982. Monet ikivanhoista rakennuksista ovat jälleen käytössä temppeleinä ja pyhinä paikkoina.
Aiheesta muualla

Kuvia tai muita tiedostoja aiheesta Anuradhapura Wikimedia Commonsissa
Arkhimedes (täsmennyssivu)

Arkhimedes voi tarkoittaa muun muassa seuraavia:
Arkhimedes, kreikkalainen matemaatikko ja insinööri.
Arkhimedes, kuun kraatteri.
Acorn Archimedes, Acornin valmistama mikrotietokone.
Arkhimedes, suomalainen matematiikan ja fysiikan alan ammattilehti.
Arkhimedes Liiketoimintasovellus, suomalainen liiketoimintasovellus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arkhimedes”, voi hakea sivunnimihaulla, laajalla sivunnimihaulla tai tekstihaulla.
Arsenije III Crnojević

Arsenije III Crnojević
Arsenije III Crnojević (1633-1706) oli Pécin arkkipiispa, serbien patriarkka ja serbien poliittinen ja hengellinen johtaja. Hän oli mukana tukemassa ottomaanien vastaista kapinaa luottaen muun muassa Habsburgien apuun. Kapinan kukistuttua Arsenije III johti kymmenet tuhannet serbit pakoon turkkilaisten kostotoimia Habsburgien hallitsemille alueille, missä hän vaati autonomiaa Serbian ortodoksiselle kirkolle. Keisari Leopold I myönsi autonomian Serbian ortodoksiselle kirkolle hänen hallitsemillaan alueilla. Arsenije III kuoli Wienissä.
Amor Prohibido (kappale)

| ”Amor Prohibido” Selena |
| --- | --- | --- |

Singlen tiedot
 Albumilta: Amor Prohibido
 Äänitetty : 1994
 Julkaistu: 13. huhtikuuta 1994
 Formaatti: CDS
 Tekijä(t): Selena, A.B. Quintanilla, Pete Astudillo
 Tuottaja(t): A.B. Quintanilla, Abraham Quintanilla, Jr., Jorge Alberto Pino, Bebu Silvetti, Gregg Vickers
 Tyylilaji: meksikolainen cumbia
 Kesto: 02.50
 Levy-yhtiö: EMI Latin
Selenan muut singlet
| ”Donde Quiera Que Estés” 1994 | ”Amor Prohibido” 1994 | ”Bidi Bidi Bom Bom” 1994 |
"Amor Prohibido" on meksikolaisen Selenan esittämä kappale vuodelta 1994. Se oli ensimmäinen single hänen 5. studioalbumistaan Amor Prohibido. Sen ovat tehneet A.B. Quintanilla III ja Pete Astudillo. Kappale voitti kaksi palkintoa vuonna 1994. Meiju Suvas on esittänyt sen suomeksi nimellä Kielletty rakkaus.
Kappaleet

Amor Prohibido – 2.50 (säv. A.B. Quintanilla III)
El Chico del Apartamento 512 – 3.26 (säv. A.B. Quintanilla III)
Listasijoitukset

| Lista (1994) | Listasijoitus |
| --- | --- |
U.S. Billboard Hot Latin Tracks: 1
U.S. Billboard Latin Regional Mexican Airplay: 5
Norwegian Caliente Latin Ballads 6: 6
Aiheesta muualla

Discogs
Anakondat

| Anakondat |
| --- | --- |
 Viheranakonda (Eunectes murinus)
 mioseeni–nykyaika (holoseeni) 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Boakäärmeet Boidae
Alaheimo::  Boat Boinae
Suku::  Anakondat Eunectes  Wagler, 1830

Katso myös
   Anakondat Wikispeciesissä   Anakondat Commonsissa 
Infobox OKNimi-testi OK: 
Anakondat (Eunectes) on eteläamerikkalainen boakäärmeiden suku, johon kuuluu osittain vedessä eläviä, suurikokoisia käärmeitä. Lajeja tunnetaan neljä elossa olevaa ja yksi sukupuuttoon kuollut. Suurin ja laajimmalle levinnyt laji on viheranakonda (Eunectes murinus).
Ulkonäkö ja koko

Anakondat ovat väriltään kellertäviä tai vihreitä.[lähde? ] Ne ovat suurikokoisia käärmeitä, ja viheranakonda on suurin elossa oleva käärmelaji. Pituudeltaan verkkopyton kasvaa muutaman metrin pidemmäksi, mutta viheranakonda on huomattavasti painavampi. Pisin mitattu viheranakonda on ollut yli kymmenmetrinen, mutta nykyään yli kuusimetrisetkin yksilöt ovat erittäin harvinaisia. Suurimmat viheranakondat ovat naaraita, sillä urokset eivät juuri kasva kolmea metriä pitemmiksi.[lähde? ] Muut anakondalajit ovat pienempiä: paraguaynanakondan (Eunectes notaeus) naaraat ovat yleensä kolmimetrisiä ja mustatäpläanakonda (Eunectes deschauenseei) jää kaksimetriseksi.
Levinneisyys ja elinympäristö

Anakondien suku on levinnyt laajalle alueelle Etelä-Amerikassa. Laajin levinneisyysalue on viheranakondalla, joka elää metsäisissä elinympäristöissä Boliviassa, Brasiliassa, Ecuadorissa, Guyanassa, Kolumbiassa, Paraguayssa, Perussa, Ranskan Guayanassa, Surinamessa, Trinidadilla ja Venezuelassa. Paraguaynanakonda elää Koillis-Argentiinassa, Boliviassa, Lounais-Brasiliassa, Paraguayssa ja Uruguayssa. Savanneilla Brasilian koillisosissa ja Ranskan Guayanan rannikkoseuduilla tavataan mustatäpläanakondaa. Suvun huonoiten tunnettu laji, Eunectes beniensis, elää vain Bolivian koillisosissa.
Elintavat

Anakondat ovat elintavoiltaan semiakvaattisia; ne elävät osittain maalla, osittain esimerkiksi joissa ja järvissä. Anakondilla ei ole myrkkyhampaita, vaan ne saalistavat kuristamalla nisäkkäitä ja lintuja. Anakondat lamaannuttavat uhrinsa estämällä sen hapen saannin. Joka kerralla kuristusotteessa olevan uhrin hengittäessä ulos, käärme kiristää otettaan. Suuret, 6–8-metriset yksilöt voivat tappaa ja syödä jaguaarin, mutta useimmat jäävät sen verran pieniksi, että tyytyvät pienempään ravintoon.[lähde? ]
Luokittelu ja evoluutio

Anakondien lähimmät sukulaiset ovat sateenkaariboat (Epicrates), joista ne erkanivat arviolta noin 25 miljoonaa vuotta sitten oligoseenilla. Ainoa tunnettu fossiilinen anakondalaji on Eunectes stirtoni, joka eli keskisellä mioseenilla noin 16 miljoonaa vuotta sitten. Sen fossiiliset nikamat ovat samaa kokoluokkaa kuin nykyisen viheranakondan keskikokoisilla yksilöillä.
Reptile Databasen mukaan anakondia on neljä lajia:
Eunectes beniensis
Mustatäpläanakonda (Eunectes deschauenseei)
Viheranakonda (Eunectes murinus)
Paraguaynanakonda (Eunectes notaeus)
Luokittelu ja evoluutio > Vuoden 2024 vaihtoehtoinen näkemys

Vuonna 2024 julkaistuksessa tutkimuksessa Jesús Rivas kumppaneineen päätyi erilaiseen tulokseen anakondien lajimäärästä. He jakoivat viheranakondan kahdeksi lajiksi mitokondriaalisen DNA:n perusteella, ja pohjoisempana elävä laji sai nimen Eunectes akayima. Lajit on mahdotonta erottaa toisistaan morfologisesti, mutta tutkijoiden mukaan niiden välillä on merkittäviä eroja geeniperimässä. Sen sijaan kolme keltaista anakondalajia, Eunectes beniensis, mustatäpläanakonda ja paraguaynanakonda, olivat tutkijoiden mukaan geneettisesti niin samankaltaisia, että kyse on yhden lajin (Eunectes notaeus) ekotyypeistä. Näin ollen anakondalajeja olisi kolme: Eunectes akayima, Eunectes murinus ja Eunectes notaeus.
Rivasin ja kumppaneiden tutkimus sai kritiikkiä muilta tutkijoilta. Alain Dubois’n tutkijaryhmän mukaan kyseessä on ”uskomaton kokoelma taksonomisia ja nimistöllisiä virheitä”. Heidän mukaansa Rivasin ja kumppaneiden esittämät todisteet uuden lajin olemassaololle eivät ole riittävät. He kritisoivat muun muassa sitä, että uuden lajin kuvaus perustui mitokondriaaliseen DNA:han, vaikka tuman DNA ja morfologia eivät tätä tukeneet. Jotkut tutkijat suhtautuivat uuden lajin kuvaukseen suopeammin, mutta ”Eunectes akayima” julkaistiin silti useita nimistösääntöjä rikkoen. Dubois’n ja kumppaneiden mukaan ”Eunectes akayima” on niin sanottu nomen nudum, jota ei tule käyttää tieteellisenä nimenä. Herpetologi Wolfgang Böhmen mukaan viheranakondan perimään liittyvä havainto on merkittävä, mutta kolmen keltaisen anakondalajin yhdistäminen oli ennenaikaista.
Arkhimedes syrakusalainen (kirja)

| Arkhimedes syrakusalainen |
| --- | --- |

Kirjailija:  Jukka M. Heikkilä
Kansitaiteilija:  Sakari Tiikkaja
Kieli:  suomi
Genre:  historiallinen romaani
Kustantaja:  Karisto
Julkaistu:  2003
Sivumäärä:  380
ISBN:  951-23-4425-4

Löydä lisää kirjojaKirjallisuuden teemasivulta
Arkhimedes syrakusalainen on Jukka M. Heikkilän vuonna 2003 ilmestynyt neljäs historiallinen romaani.
Arkhimedes syrakusalainen kertoo matematiikasta ja hellenistisen ajan Egyptistä. Kirjan päähenkilö on historiallinen hahmo, nuori Arkhimedes, syrakusalainen matemaatikko. Sivuhenkilöitä ovat muun muassa Hieron II, Eukleides ja Ptolemaios II. Kirjan romanttinen juoni on saanut vaikutteita Menandroksen näytelmistä ja matematiikan ihmeet on kuvattu ymmärrettävästi. Tapahtumat sijoittuvat vuoteen 270 eaa.
Helsingin Sanomat julkaisi kirjasta arvostelun. Teos on myöhemmin julkaistu myös e-kirjana ja paperilla uusintapainoksena.
Annamin ylänkö

Pu Matin kansallispuistoa Annamin ylängöllä.
Annamin ylänkö on vuoristoylänköalue, joka kattaa Vietnamin keskiosat ja osia Laosista ja Kambodžasta. Sen rinteillä kasvatetaan teetä, kahvia ja kumia. Ylängön korkein kohta on Ngọc Linh (Ngoc Pan), 2 598 m.
Alue, varsinkin sen eteläosan sademetsät, tunnetaan monipuolisesta kasvistostaan ja eläimistöstään. Siellä elää tiikereitä, puuleopardeja,  elefantteja, gaureja, bantengeja ja muita uhanalaisia eläimiä.
Annamin ylängöllä on useita kansallispuistoja, kuten Bạch Mãn kansallispuisto ja Cát Tiênin kansallispuisto.
Aiheesta muualla

Wikimedia Commonsissa on kuvia tai muita tiedostoja aiheesta .
Antti Kivimäki

| Antti Kivimäki> Henkilötiedot |
| --- | --- |
Syntynyt: 1978
Ammatti:  tiedetoimittaja, kaunokirjailija
Aiheesta muualla
Löydä lisää kirjailijoitaKirjallisuuden teemasivulta
Antti Kivimäki (s. 1978) on suomalainen tiedetoimittaja ja kaunokirjailija. Hän on kirjoittanut eritoten biotieteistä, lääketieteestä ja psykologiasta. Hänen artikkeleitaan on julkaistu muun muassa Helsingin Sanomissa ja Seurassa. Kivimäen pokeriaiheinen esikoisromaani Odotusarvoisesti sinun ilmestyi 2018.
Teokset

Odotusarvoisesti sinun.  Helsinki:  Atena, 2018.  ISBN 978-952-300-395-8.
ÄO 131.  Jyväskylä:  Atena, 2021.  ISBN 978-952-300-830-4.
Aiheesta muualla

Kirjailijavierailut: Antti Kivimäki
Arafat

Arafat voi tarkoittaa seuraavia:
Arafat, lähellä Mekkaa sijaitseva kukkula, jolla käynti kuuluu muslimien pyhiinvaellukseen, Hadžiin
Jasser Arafat (1929–2004), palestiinalainen poliitikko, PLO:n, Fatahin ja palestiinalaishallinnon johtaja, Nobelin rauhanpalkinnon saaja
Marwa Hussein Arafat (s. 1978), egyptiläinen moukarinheittäjä
Suha Arafat (s. 1963), Jasser Arafatin puoliso
Zaina Arafat, palestiinalaissyntyinen yhdysvaltalainen kirjailija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arafat”, voi hakea sivunnimihaulla, laajalla sivunnimihaulla tai tekstihaulla.
Antonio Mattiazzo

Antonio Mattiazzo (s. 20. huhtikuuta 1940) on italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi Padovan hiippakuntaan 5. heinäkuuta 1964, ja hän sai nimityksen Virunumin titulaariarkkipiispaksi 16. marraskuuta 1985. Samalla hänet nimitettiin apostoliseksi nuntiukseksi Norsunluurannikolle sekä apostoliseksi pro-nuntiukseksi Burkina Fasoon ja Nigeriin.
Mattiazzon konsekroi piispaksi Filippo Franceschin ja Girolamo Bartolomeo Bortignonin avustama Agostino Casaroli 15. joulukuuta 1985. Mattiazzo sai 5. heinäkuuta 1989 nimityksen Padovan hiippakunnan arkkipiispaksi. Kyse on tavallisesta hiippakunnasta, ja arkkipiispa onkin vain henkilökohtainen titteli.
Antonio Mayor

| Mitalit> Maa:  Espanja.Miesten beachfutis.MM-kilpailut  | Mitalit> Maa:  Espanja.Miesten beachfutis.MM-kilpailut  | Mitalit> Maa:  Espanja.Miesten beachfutis.MM-kilpailut  | Maa:  Espanja> Miesten beachfutis. |
| --- | --- | --- | --- |
|  Hopeaa | Tahiti 2013 |  |  |
Antonio José Mayor Hernández (eli Antonio, s. 20. huhtikuuta 1983) on espanjalainen beachfutispelaaja, joka edustaa FC Barcelonaa ja Espanjan beachfutismaajoukkuetta. 174 senttimetriä pitkä ja 73 kilogrammaa painava Antonio on pelipaikaltaan hyökkääjä.
Antonio on edustanut Espanjaa kolmissa MM-kilpailuissa, vuosina 2008, 2013 ja 2015. Vuoden 2013 MM-kilpailuista Tahitilta hän saavutti hopeaa. Vuonna 2008 hänet valittiin Euro Beach Soccer Leaguen Marseillen turnauksen parhaaksi pelaajaksi.
Apóstolos Andréas

| Apóstolos Andréas> Απόστολος Ανδρέας |
| --- | --- |
 Apóstolos Andréaksen niemen kärki ja Kleídes-saaria.
  Apóstolos Andréas 
Sijainti:  35°41′43″N, 34°35′15″E Kypros
Merialue:  Välimeri
Valtio
Valtio:  Kypros (Pohjois-Kypros)
Alue:  Famagusta (İskele)
Apóstolos Andréas (kreik. Απόστολος Ανδρέας eli Ακρωτήριο Αποστόλου Ανδρέα, Akrotírio Apostólou Andréa, ”Apostoli Andreaan niemi”; turk. Zafer Burnu) on Kyproksen saaren koillisin niemi Karpasían niemimaan kärjessä.
Niemi on ollut asuttu jo neoliittisella kaudella 6000 eaa. Tuon ajan löytöpaikka tunnetaan nimellä Kástros (myös Apóstolos Andréas-Kástros). Nykyisen nimensä niemi on saanut siellä sijaitsevasta Apostoli Andreaan luostarista. Niemen kärjen edustalla sen jatkeena sijaitsevat pienet Kleídes-saaret (”Avaimet”).
Aiheesta muualla

Kuvia tai muita tiedostoja aiheesta Apóstolos Andréas Wikimedia Commonsissa